
الہٰیاتی بنیادیں – ماڈیول 4 – روح القدس
تبادلہِ خیال کے لیے سوالات

1. 	اس سبق میں آپ نے سب سے اہم چیز کیا سیکھی یا کوئی ایسی بات جو آپ کی سمجھ میں نہیں آئی؟
2. 	روح القدس کا تثلیث کی باقی دو شخصیات کے ساتھ کیا تعلق ہے؟ روح القدس کو "تثلیث کی تیسری شخصیت" کیوں کہا جاتا ہے؟
3. 	"تقدیس" کیا ہے، اور روح القدس خدا کے لوگوں کو مقدس بنانے کے لیے کس طرح کام کرتا ہے؟
4. 	روح القدس کی الوہیت کو سمجھنا ہماری دعائیہ زندگی پر کس طرح اثر انداز ہونا چاہیے؟
5. 	آپ کی اپنی زندگی میں کون سی ایسی نشانیاں ہیں جو ظاہر کرتی ہیں کہ روح القدس   آپ کونجات دیتا   ہے؟
6. 	کچھ وقت نکال کر اپنی نعمتیں اور صلاحیتیں لکھیں۔ یہ نعمتیں کس طرح روح القدس کی طرف سے کلیسیا کی تعمیر کے لیے آپ کو دی گئی   ہیں؟
7. 	  روح القدس کی مسلسل تقدیس کی آپ کی زندگی کے کن شعبوں میں سب سے زیادہ ضرورت ہے؟
8. 	سبق میں کون سا ثبوت یہ ظاہر کرتا ہے کہ روح القدس ایک شخصیت ہے، نہ کہ صرف ایک غیر شخصی قوت؟ اقسام کی وضاحت کریں اور مثالیں دیں۔
9. 	سبق میں کون سا ثبوتظاہر  کرتاہے کہ روح القدس ایک منفرد شخصیت ہے؟
10. 	سبق کے مطابق، ہمیں تثلیث کی کس شخصیت، یا شخصیات سے دعا کرنی چاہیے؟
11. 	آپ نے اپنی زندگی میں روح القدس کی روشنی اور اندرونی رہنمائی کو کس طرح محسوس کیا ہے؟

نظر ثانی اور جائزہ: روح القدس – کام
روح القدس کا کام تخلیقی قوت، خدا کے لوگوں کی تقدیس، فضل کی تقسیم، اور الہام پہنچانے کا کام ہے۔روح القدس کے کام کا ہماری روزمرہ زندگی کے ہر پہلو پر گہرا اثر ہوتا ہے — نہ صرف بطور ایماندار بلکہ بطور انسان بھی۔ہم سب ایک ایسی دنیا میں رہتے ہیں جو روح القدس کی تخلیقی قوت کی وجہ سے موجود ہے۔روح القدس کا کام ہمیں نجات دیتا ہے، مقدس بناتا ہے، اور وہی کلام کا الہام دیتا ہے جو ہماری روزمرہ زندگی میں ہماری رہنمائی کرتا ہے۔

کیس سٹڈی:
اکِم ایک ایسی جگہ پر کلیسیا قائم کر رہا تھا جہاں لوگوں کے لئےصحت کی اچھی سہولیات بہت کم   تھیں۔جب وہ بیمار ہوتے، تو انہیں صبح بہت جلد اٹھ کر قطار میں لگنا پڑتا اور طویل انتظار کے بعد ڈاکٹر انہیں صرف درد کی دوا دے کر واپس بھیج دیتا۔اس ناقص علاج کے پیش نظر، کلیسیا کے رہنماؤں نے اس مسئلے پر غور کیا۔انہوں نے روح القدس کی شفا دینے والی قوت کو سنجیدگی سے لینے کا فیصلہ کیا۔آخرکار،" ایک رہنما نے کہا، " یعقوب رسول ہمیں سکھاتا ہے کہ جب ہم بیمار ہوں تو کلیسیا کے بزرگوں سے دعا کروائیں۔"چنانچہ انہوں نے کلیسیا میں بیمار افراد کو (جو نازک یا جان لیوا حالت میں نہ ہوں)، بزرگوں سے دعا کروانے کی ترغیب دینا شروع کی۔انہوں نے روح القدس کی قوت کو کام کرتے دیکھا۔وہ سب کو شفا نہیں دیتا تھا (کم از کم ویسے نہیں جیسے وہ امید کرتے تھے)، اور یہ ہمیشہ شاندار طریقے سے نہیں ہوتا تھا،لیکن وہ باقاعدگی سے اپنے لوگوں کو شفا دیتا تھا۔دو مرتبہ  انہوں نے اُن لوگوں کے لیے دعا کی جن کے بارے میں ڈاکٹروں نے کہا تھا کہ وہ مرنے والے ہیں، اور دونوں بار خدا نے انہیں شفا دی۔

غور و خوض کرنے کے لیے سوالات
1. 	آپ روح القدس کی شفا دینے اور تجدید کرنے کی قوت کو جسمانی / مادی دنیا میں کس حد تک سنجیدگی سے لیتے ہیں؟ وضاحت کریں۔
2. 	کیا آپ کی کلیسیا کے لوگ یعقوب 5 :14 میں دی گئی ہدایت کو سنجیدگی سے لیتے ہیں کہ بیمار ہونے پر بزرگوں سے دعا کروائی جائے؟ کیوں؟ یا کیوں نہیں؟
3. 	کیا آپ نے کبھی اس خوف کی وجہ سے دعا کرنے یا خدمت کرنے سے گریز کیا کہ روح القدس کام نہیں کرے گا؟ وضاحت کریں۔
4. 	اگر آپ نے ذاتی طور پر روح القدس کو کسی کو شفا دیتے ہوئے دیکھا ہے، تو اپنا تجربہ گروپ کے ساتھ شیئر کریں۔

عملی مشق
•	اگر آپ روح القدس کی تخلیقی قوت پر ایمان لانے میں ناکام رہے ہیں، تو توبہ کی دعا کریں۔ خدا سے مدد مانگیں کہ آپ ایمان لا سکیں۔
•	اگر آپ نے خوف کی وجہ سے لوگوں تک پہنچنے اور روح القدس کی قوت سے اُنہیں برکت دینے کے لیے اپنی نعمتیں استعمال نہیں کیں، تو توبہ کریں اور خدا سے مدد مانگیں کہ وہ آپ کو اس خوف پر قابو پانے میں مدد دے۔
•	کسی غیر ایماندار شخص تک پہنچیں تاکہ آپ اُس کے لیے برکت بن سکیں اور اُسے بالآخر ایمان کی طرف لانے کا ذریعہ بن سکیں۔
•	جب آپ کسی غیر ایماندار کو دیکھیں جِس کا دِل کسی خوفناک واقعے کے باعث نرم ہو گیا ہو، تو فوراً یہ نہ سمجھیں کہ وہ مسیحی بن گیا ہے۔وہ خوف ختم ہونے کے بعد پِھر سےسچائی کو نظر انداز کرناشروع کر  سکتا ہے۔اس موقع کو استعمال کریں تاکہ  مسیح کی طرف  اُس کی رہنمائی کرسکیں۔
